als_Latn dik_Latn sag_Latn
Në mbledhjen e kësaj të mërkure, KQZ ka planifikuar në rendin e ditës caktimin e partive politike që do të propozojnë anëtarin e tretë në komisionet e numërimit të votave dhe ai do t’i përkasë njërës prej këtyre dy forcave politike.
KQZ vendosi dy ditë më parë të hedhë me short caktimin e numëruesit, pas debateve në mbledhje dhe vendimi për këtë u mor 6 pro e 1 kundër të përfaqësuesit të LSI Gëzim Veleshnja i cili u shpreh kundër kësaj procedure.
Dy vite më parë në komisionin qendror të zgjedhjeve, kur PDIU kaloi në koalicion me të majtën kërkoi që të hidhet shorti mes kësaj force politike dhe LSI si parti e të njëjtit koalicion, por kjo kërkesë u rrëzua nga KQZ e cila vendosi me shumicë të thjeshtë të votave që numëruesi i tretë t’i përkasë LSI dhe i katërti Partisë Republikane.
Në atë kohë kërkesa e PDIU u rrëzua nga Kolegji Zgjedhor, ndërsa këtë të hënë KQZ do të përballet sërish me kërkesën e kësaj force politike për t’u hedhur në short për numëruesin e tretë.
Ndërsa në kampin e djathtë parashikohet që numëruesit t’i përkasin PD e PR, për të majtën njëri numërues i përket PS ndërsa pritet që diskutimi për numëruesin e tretë të jetë ndërmjet LSI e PDIU.
Numëruesit në grupet e numërimit të votave:
PS – 1 numërues
PD – 1 numërues
PR – 1 numërues
LSI ose PDIU – 1 numërues
als_Latn als_Latn als_Latn als_Latn als_Latn als_Latn als_Latn als_Latn dan_Latn als_Latn